

בס"ד

בס"ד

פרשת אמֹר, תשפ"א, מספר 1416

**המעמד המכונן של המספר שבע ופלא הגימטריות בערכי שבע**

**שמואל יניב**

ברור לכול שהמספר שבע זכה למעמד מכונן בתורה, שהרי תכלית ששת הימים בשבת, ותכלית האומה בצאתנו ממצרים מעבדות לקבל תורה אחרי שבעה שבועות, ושמיטה בשביעית, ויובל אחרי שבע שבתות שנים הוא מימוש התיקון.[[1]](#footnote-1)

להלן נבקש להוכיח שהתורה, בבקשה להעצים את מעלת השבע, בטאה זאת בכך שבמקום שנזכר בלשון התורה מצווה הכרוכה בספרה שבע, ערכן של המילים הוא על בסיס שבע, וביטוי זה בנוי גם לתפארת הפלא. קוצר הגיליון מכתיב לנו צמצום, ולכן נכתוב מעט על שמיטה ויותר על שבת, שהכתוב בקודש יחֵד לה שבע פרשיות.

"שֶׁבַע שַׁבְּתֹת שָׁנִים שֶׁבַע שָׁנִים" (וי' כה:ח) = 378\*7

("וְהָיוּ לְךָ" = 77); ("יְמֵי שֶׁבַע שַׁבְּתֹת" 7\*220) "הַשָּׁנִים" (שם:שם).

לְךָ + הַשָּׁנִים = 7\*13\*5

"שַׁבְּתֹת הַשָּׁנִים" (תֵּשַׁע =110\*7); ("וְאַרְבָּעִים" = 329 = 47\*7) "שָׁנָה" (וי' כה:ח).

"שַׁבְּתֹת הַשָּׁנִים תֵּשַׁע וְאַרְבָּעִים שָׁנָה" (וי' כה:ח) = 423\*7.

"שִׁבְעָה שָׁבֻעֹת תִּסְפָּר" (דב' טז:ט) = 270\*7

"וַיְצַו מֹשֶׁה אוֹתָם לֵאמֹר מִקֵּץ שֶׁבַע שָׁנִים" (דב' לא:י) = 295\*7

"בְּמֹעֵד שְׁנַת הַשְּׁמִטָּה" (שם:שם) = 1225

1225= סכום המספרים 1-49

ובמילוי של שם כל אות = 575\*7

"בְּחַג הַסֻּכּוֹת" (שם:שם) = 72\*7

**להלן הפסוקים החותמים את פרשיות השבת, שכל אחד מהם – ערכו מתחלק בשבע.**

**שבת** (בר' ב:ג)

וַיְבָרֶךְ = 34\*7 מְלַאכְתּוֹ = 71\*7

"וַיְבָרֶךְ אֱ-לֹהִים אֶת יוֹם הַשְּׁבִיעִי וַיְקַדֵּשׁ אֹתוֹ כִּי בוֹ שָׁבַת מִכָּל מְלַאכְתּוֹ" = 68\*7\*7

"אֲשֶׁר בָּרָא אֱ-לֹהִים לַעֲשׂוֹת" = 12\*19\*7.

("וַיְבָרֶךְ אֱ-לֹהִים אֶת יוֹם הַשְּׁבִיעִי וַיְקַדֵּשׁ אֹתוֹ כִּי בוֹ שָׁבַת מִכָּל מְלַאכְתּוֹ אֲשֶׁר בָּרָא אֱ-לֹהִים לַעֲשׂוֹת") במילוי של שם כל אות = 1503\*7.

**שבת בדיברות הראשונות** (שמ' כ:יא)

"כִּי שֵׁשֶׁת יָמִים עָשָׂה ה' אֶת" = 237\* חיה= 23

"הַשָּׁמַיִם וְאֶת הָאָרֶץ אֶת הַיָּם" = 637\*7\* יחידה= 37.

"בַּיּוֹם הַשְּׁבִיעִי" = 7\*65

"עַל כֵּן בֵּרַךְ" = 14\*14\*2

"ה' אֶת" 7\*61 =

"יוֹם הַשַּׁבָּת" =101\*7

("וְאֶת כָּל אֲשֶׁר בָּם וַיָּנַח בַּיּוֹם הַשְּׁבִיעִי עַל כֵּן בֵּרַךְ ה' אֶת יוֹם הַשַּׁבָּת וַיְקַדְּשֵׁהוּ") = 2\*276\*7.

**שבת בדיברות השניות** (דב' ה:טו)

"וְזָכַרְתָּ כִּי עֶבֶד הָיִיתָ בְּאֶרֶץ מִצְרַיִם וַיֹּצִאֲךָ ה' אֱ‑לֹהֶיךָ מִשָּׁם" = 348\*7

"בְּיָד חֲזָקָה וּבִזְרֹעַ נְטוּיָה עַל כֵּן צִוְּךָ ה' אֱ-לֹהֶיךָ לַעֲשׂוֹת אֶת" = 298\*7

"יוֹם הַשַּׁבָּת" = 109\*7

מצוות שבת בפרשת המועדות (וי' כג:ב-ג)

"דַּבֵּר אֶל בְּנֵי יִשְׂרָאֵל" = 120\*7

"וְאָמַרְתָּ אֲלֵהֶם מוֹעֲדֵי ה' אֲשֶׁר תִּקְרְאוּ אֹתָם מִקְרָאֵי קֹדֶשׁ" = 469\*7

"אֵלֶּה הֵם מוֹעֲדָי: שֵׁשֶׁת" = 173\*7

"יָמִים תֵּעָשֶׂה" = 5\*5\*5\*7

("מְלָאכָה וּבַיּוֹם הַשְּׁבִיעִי שַׁבַּת שַׁבָּתוֹן מִקְרָא קֹדֶשׁ כָּל מְלָאכָה לֹא תַעֲשׂוּ שַׁבָּת") = 631\*7

"הִוא לַה' בְּכֹל מוֹשְׁבֹתֵיכֶם" = 134\*7

הערה: הפרשייה הזו בקשר לשבת כוללת שני פסוקים ולכן היא פתיחה וחתימה כאחד, וכן מצוות השבת במקדש להלן.

**שבת במקדש** (במ' כח:ט-י)

"וּבְיוֹם הַשַּׁבָּת שְׁנֵי כְבָשִׂים בְּנֵי שָׁנָה תְּמִימִם" = 2\*5\*5\*7\*7 = 2\*35\*35 = 2\*49

"וּשְׁנֵי עֶשְׂרֹנִים סֹלֶת" = 218\*7

"מִנְחָה בְּלוּלָה בַשֶּׁמֶן וְנִסְכּוֹ. עֹלַת שַׁבַּת בְּשַׁבַּתּוֹ עַל עֹלַת הַתָּמִיד וְנִסְכָּהּ" = 13\*7\*7

**מצוות השבת בפרשת המן** (שמ' טז:כז)

"וַיְהִי בַּיּוֹם הַשְּׁבִיעִי יָצְאוּ מִן הָעָם" = 6\*19\*7

"לִלְקֹט וְלֹא מָצָאוּ" = 7\*7\*7

גם הפסוק הפותח את הפרשה הבאה (שם:כח), הנספחת לפרשת המן, ערכו הוא על בסיס 7 ו-13:

"וַיֹּאמֶר ה' אֶל מֹשֶׁה עַד אָנָה מֵאַנְתֶּם לִשְׁמֹר" = 270\*7

"מִצְוֺתַי" = 6\*13\*7 "וְתוֹרֹתָי" = 146\*7

ערכם של שבעת הפסוקים אחריו מבוסס גם הוא על בסיס שבע 31353 = 4479\*7

**מצוות שבת: ושמרו בני ישראל** (שמ' לא:יז)

הפסוק מחולק ל-4 פסקאות, שבכל אחת מהן סיכום הגימטרייה של המילה הראשונה והאחרונה, חלקי שבע.

"בֵּינִי וּבֵין בְּנֵי יִשְׂרָאֵל אוֹת הִוא" = 166\*7

בֵּינִי + הִוא = 12\*7

"לְעֹלָם כִּי שֵׁשֶׁת יָמִים עָשָׂה ה'"= 243\*7

לְעֹלָם + ה' = 14\*14

"אֶת הַשָּׁמַיִם וְאֶת הָאָרֶץ וּבַיּוֹם הַשְּׁבִיעִי" = 40\*\*7\*7

אֶת + הַשְּׁבִיעִי = 6\*19\*7

"שָׁבַת וַיִּנָּפַשׁ" = 164\*7

**שבת: מצוות לא תעשה** (שמ' לה:ג)

"לֹא תְבַעֲרוּ אֵשׁ בְּכֹל מֹשְׁבֹתֵיכֶם בְּיוֹם הַשַּׁבָּת" = 29\*7\*13.

אֵשׁ =7\*43 – מֹשְׁבֹתֵיכֶם = 7\*116 – הַשַּׁבָּת = 7\*101. שלוש המילים יחד = 1820 שהוא מספר הקדוש, מכיוון שהוא מניין שמות הוי"ה שבכל התורה.

לֹא תְבַעֲרוּ - בְּכֹל - בְּיוֹם = 4\*13\*7

כאן בקשנו להוכיח, שיש ערך אמיתי לגימטריות. שהרי אין זה סביר להניח, שכל שבעת הפסוקים החותמים את פרשיות השבת יהיו על בסיס שבע, בלא כוונת כותב התורה. נמצא א"כ שצירופי המספרים המדויקים אינם שעשועים, כי אם אמת מוכחת.

למה זה נעשה? על כך כתבנו ב-13 הכרכים של "צפונות בתורה", ונפרט מעט.

מה משמעותו של המספר 7 שדווקא באמצעותו באה מצוות השבת לביטוי ולהעצמה?

מסגרת המספרים העברית בנויה לפי תבנית 10. בעשרה מאמרות נברא העולם, הכתוב מכנה את הדיברות: עשרת הדיברות, וכן עשר המכות, עשרה דורות מאדם ועד נח ומנח לאברהם וכו'.

כל המספרים מ-1 עד 10 מתחברים לסכום עד 10 באופן כלשהו, חוץ מהמספר 7. כך: 1+1=2 2+2=4 3+3+3=9 4+4=8 5+5=10. רק מספר 7 נותר בלא חָבר, כמספר אציל.

המספר 7 הוא ייחודי. הוא קונה את מעלתו הרוחנית מעצמו, מעצמיותו הפנימית, כמו שלימדונו חז"ל על אברהם שנקרא עברי על שום שכל העולם מעבר אחד והוא מהעבר השני. לא כמו העולם, הכולל פרטים בעדר, וכל פרט מותנה בשיתוף זולתו, ובכך הוא מקבל את משמעותו.

נראה שייחודו של המספר 7 באיזון. דהיינו, למזג רוחניות וגשמיות בהליכות חיינו ובחיי רוחנו, ובזאת נזכה להיות עם סגולה מיוחדים ברוחניותם. הדבר הנחוץ ביותר לאדם הוא האיזון שיבנה את העולם; שביל הזהב (נבאר זאת בהמשך). אך קודם לכן נראה שהמספר 7 מאזן את כל המערכת בצד המספרי. נשים לב לנקודות הבאות שבהן באה לידי ביטוי תכונתו של המספר 7 לשמש מאזן, ולפיכך הוא מצוי בין הקצוות. "מספר ראשוני" הוא מספר שמתחלק בעצמו וב- 1. והנה, חיבור המספרים הראשוניים הקטנים מ- 7: סכום המספרים 1+2+3+5=11, ומספר 7 מצוי בתווך, בין המספרים הללו לבין המספר 11. מספר 7 הוא בלתי זוגי, וחיבור המספרים הבלתי זוגיים הוא: 1+3+5=9. אחרי 7, המספר הבלתי זוגי הבא הוא 9, ונמצא ש-7 ממוקם ביניהם. הכפלת כל המספרים שלפני 7, זה בזה, נותנת: 1\*2\*3\*4\*5\*6 =720, והכפלת המספרים שאחריו נותנת גם היא 8\*9\*10=720. אם כן, המספר 7 הינו באמצע ממש, מפני שייעודו ומהותו לאזן.

כאשר אנו מקיפים מטבע עגולה במטבעות זהות לה בגודלן, מוצאים אנו ש-6 מטבעות יקיפו אותה בשלמות 1+6. בדומה לכך, למבנה של מגן דוד ישנן שש כנפיים שניתן להכניסן ולצרפן באופן מושלם לצורה הנותרת ביניהן, כשהן צמודות זו לזו. כך מגן דוד – תוכו כברו. נמצא שיש מרכז פנימי המתגלה כלפי חוץ ב-6. הקובייה כוללת גם היא, באורכה רוחבה וגובהה, 6 צלעות, והנפח הוא הממד 7. הביטוי החומרי מסומל ב-6, והנפח הוא הביטוי הרוחני הפנימי. מספר שבע הינו סולם מוצב ארצה ב-6 חלקיו, שלביו, וראשו מגיע השמיימה, ומלאכי א-להים עולים ויורדים בו; יורדים לעלות מארץ לשמיים, לתת בסיס לשמיים. הספרה 7 מציינת את תקוותו של האדם, בעל הגוף החומרי, להיות משמעותי.

ונסיים ברמז נאה. 'שבוע' בגימטרייה = 378 = 7\* 54 מנין פרשיות התורה, בדיוק.

הגויים מצאו כי מספר זה חביב, ולפיכך אימצו מחזור של שבעה ימים בסגנונם שלהם.

היהדות מבקשת שלא לשקוע בטבע החומרי אך גם לא להתנתק מהטבע כמלאכים, אלא לאזן; לשלב את הטוב החומרי במצוות עונג שבת, עם השביתה מחיי המלאכה והחומר. שירה תורה תפילה, וקראת לשבת עונג.

**דף שבועי, גיליון 1416, אמֹר, תשפ"א**

הדף השבועי מופץ בסיוע קרן הנשיא

לתורה ולמדע, ומופיע גם באתר המידע של אוניברסיטת בר-אילן בכתובת:

<http://www1.biu.ac.il/parasha2>

כתובת דוא"ל של הדף: [dafshv@mail.biu.ac.il](mailto:dafshv@mail.biu.ac.il)

ניתן לפנות לכתובת זו ולקבל את הדף מדי שבוע בדוא"ל.

https://www.peacerun.org/static/media/uploads/global/frontpageimages/facebook.png [הדף השבועי - אוניברסיטת בר אילן](https://www.facebook.com/DafShevui/?hc_ref=SEARCH&fref=nf)

יש לשמור על קדושת העלון

**עורך: ד"ר צבי שמעון**

**עורכת לשון: רחל הכהן שיף**

1. \* הרב שמואל יניב, גבעת שמואל. [↑](#footnote-ref-1)